Perestrojka

Perestrojka (перестро́йка) er det russiske ordet for de økonomiske reformene som ble innført i juni 1987 av den sovjetiske lederen Mikhail Gorbatsjov. Ordets bokstavelige betydning er omstrukturering, og henviser til omstruktureringen av Sovjetunionens økonomi.perestrojka, NAOB Vitenskap og teknologi ble prioritert høyere enn før, og det ble også åpnet for en begrenset form for markedsøkonomi. Gorbatsjov ønsket økt effektivitet og vekst i den sovjetiske økonomien. I kjølvannet av dette kom det flere betydelige politiske og kulturelle reformer som etter hvert møtte massiv motstand fra ulike hold. Unionens økonomiske situasjon var på randen av sammenbrudd og prosessen endte i oppløsningen av unionen, 26. desember 1991. Ordet skrives iblant «perestroika», siden begge versjonene er riktig oversatt i fra russisk.

 Etymologi 
Det opprinnelige ordet перестройка, perestrojka, fra 1981, hadde betydningen «rekonstruere oss», men fikk innholdet «restrukturering, gjenoppbygging, reform». Hele Mikhail Gorbatsjovs setning på den 26. partikongressen var «Det er åpenbart, kamerater, at vi alle må endre oss.. Hver og en av oss..»«From the Cold War's end to a Grammy win with Bill Clinton: Who was Mikhail Gorbachev?», SBSNewsBialer, Seweryn (høsten 1981): «Gorbachev's Program of Change: Sources, Significance, Prospects», Political Science Quarterly, 103(3), s. 403-460 «Endre», eller også «reformere», «gjenoppbygging» og «omstrukturering» av det sovjetiske samfunnet . Det er fra ’pere-, «re-» (fra gammelrussisk pere-, «rundt, igjen», fra urslavisk *per-, fra urindoeuropeisk rot *per-, «forover», derav «gjennom, rundt, mot») + stroika, «bygning, konstruksjon», fra gammelrussisk stroji, «ordre», fra urindoeuropeisk  *stroi-, fra rot *stere-, «å spre».«perestroika (n.)», Online Etymology Dictionary

 Se også 
 Glasnost

 Referanser 

 Eksterne lenker 

 Mikhail Gorbachev on perestroika

Kategori:Reformer
Kategori:Sovjetunionen
Kategori:Russiske ord og uttrykk
Kategori:Oppløsningen av Sovjetunionen
Kategori:1980-årene i Sovjetunionen
Kategori:Politikk i 1980-årene